open-index/open-wikipedia-markdown huggingface dataset:
Patrician III

**Patrician III: Rise of the Hanse** on Ascaron Entertainmentin kehittämä taloussimulaatio- ja strategiapeli, joka on julkaistu vuonna 2002 Windowsille. Peli julkaistiin ensiksi Saksassa ja seuraavana vuonna muissa maissa.

## Pelaaminen
Pelissä toimitaan hansakauppiaan roolissa 1200-luvun Euroopassa.

Pelin ensisijaisena tavoitteena on rakentaa oma kauppaimperiumi, kehittää kotikaupunkia ja vaikuttaa sen hallintoon. Pelimaailma sijoittuu keskiajan Hansaliiton merkittäviin kaupunkeihin, kuten Hampuriin, Tukholmaan ja Novgorodiin, ja pelaajalla on mahdollisuus laajentaa kaupankäyntiään aina Välimeren alueelle saakka. Pelissä on tarjolla laaja valikoima keinoja vaurauden saavuttamiseksi. Taloudellisen vaikutusvallan kasvattaminen perustuu kaupankäyntiin, tuotantorakenteiden kehittämiseen, diplomatiaan sekä kaupungin infrastruktuurin parantamiseen. Pelaaja voi kuitenkin valita myös vaihtoehtoisen lähestymistavan ja tavoitella vaurautta esimerkiksi merirosvouksen tai salakuljetuksen keinoin. Oman kaupungin mainetta voidaan kohottaa järjestämällä juhlatilaisuuksia sekä investoimalla julkisiin palveluihin, kuten kouluihin ja sairaaloihin. Lopulta pelaajalla on mahdollisuus edetä kaupunginjohtajan asemaan ja ottaa koko kaupungin hallinto vastuulleen.

*Patrician III* ei rajoitu pelkästään kaupankäyntiin, vaan sijoittuu keskiajan Eurooppaan, jossa pelaajan tekemillä valinnoilla on vaikutusta pelin kulkuun. Tekoäly mukautuu pelaajan taitotasoon, ja vuodenajat sekä sääolosuhteet tuovat lisähaasteita strategiseen suunnitteluun. Peli yhdistää historiallisen ympäristön taloussimulaatioon ja kaupungin kehittämiseen, joka voi kiinnostaa pelaajia, joita viehättävät historia, taloudellisen vaikutusvallan rakentaminen ja strateginen päätöksenteko.

*Patrician III* on yhteensopiva Windows-järjestelmien kanssa, ja se on saatavilla englannin ja ranskan kielillä. Pelin kesto voi ylittää 50 tuntia, ja moninpeliominaisuus tarjoaa lisää pelattavaa ja pitkittää pelikokemusta.

Pelin minimivaatimukset edellyttävät Pentium II 450 MHz -prosessorin, 64 MB RAM-muistia ja 16 MB 3D-kiihdytetyn näytönohjaimen, joka on yhteensopiva DirectX 8.1:n kanssa. Pelissä on myös oltava DirectX 9.1 -yhteensopiva äänikortti ja Microsoftin yhteensopiva hiiri. Peli toimii Windows 98/ME/2000/XP -järjestelmissä. Suositeltavat järjestelmävaatimukset sisältävät Pentium III 900 MHz -prosessorin, 128 MB RAM-muistia ja 32 MB 3D-kiihdytetyn näytönohjaimen, joka on yhteensopiva DirectX 8.1:n kanssa.

## Vastaanotto
Peli sai IGN:n arvostelussa arvosanaksi 9.2/10. Peli sai GameSpotin arvostelussa arvosanaksi 7.2/10.

## Lähteet

## Aiheesta muualla
*
Maastojuoksun Suomen-mestaruuskilpailut 1953

**[[Maastojuoksun Suomen-mestaruuskilpailut]] 1953** käytiin 25. toukokuuta Kouvolassa. Kilpailujen järjestäjänä toimi Kouvolan Urheilijat. Miehissä Suomen mestaruuden 5 km matkalta voitti Ilmari Taipale ja mestaruuden 10,2 km matkalta voitti Olavi Rinteenpää. Joukkueissa Suomen mestaruuden 5 km matkalta voitti Rosenlewin Urheilijat -38 ja 10,2 km matkalta mestaruuden voitti Turun Urheiluliitto.

## Tulokset
Lähde: 

## Lähteet
Maastojuoksun Suomen-mestaruuskilpailut 1952

**[[Maastojuoksun Suomen-mestaruuskilpailut]] 1952** käytiin 18. toukokuuta Lahdessa raviradan alueella. Kilpailujen järjestäjänä toimi Lahden Urheilijat. Miehissä Suomen mestaruuden 5,12 km matkalta voitti Erik Blomster ja mestaruuden 10,24 km matkalta voitti Hannu Posti. Joukkueissa Suomen mestaruuden 5,12 km matkalta voitti Seinäjoen Urheilijat ja mestaruuden 10,24 km matkalta voitti Vuoksenniskan Urheilijat.

## Tulokset
Lähde: 

## Lähteet
Pasi Pauni

**Pasi Pauni** (s. 4. heinäkuuta 1975 Espoo) on suomalainen elokuvaaja, valokuvaaja, ohjaaja ja tuottaja.

Pauni on Suomen Elokuvaajien Yhdistyksen F.S.C. jäsen sekä toiminut sen hallituksessa vuodet 2006–2021. 

Hän on valmistunut taiteen kandidaatiksi Aalto-yliopiston elokuvataiteen laitokselta, jossa hän on myös opettanut elokuvausta.

Hän on elokuvannut ja ohjannut mainoksia, lyhytelokuvia ja musiikkivideoita 1990-luvulta alkaen.****
Pauni on toteuttanut mainoselokuvatöitä asiakkaille kuten Toyota ja Fazer.

Pauni on palkittu kunniamaininnalla Camerimage elokuvaajafestivaaleilla elokuvauksesta elokuvassa ojat, Pojat Auringot Laskee.

Pauni on palkittu mainoselokuva-alan vuosittaisessa Voitto-gaalassa Vuoden nuori elokuvaaja palkinnolla sekä yleisöpalkinnolla ohjauksesta ja elokuvauksesta HIFKin mainoselokuvasta.
Pauni on työskennellyt elokuvaajana eri ohjaajien kuten Aku Louhimies ja AJ Annila kanssa.

Paunin valokuvatöitä on lastenkodin lapsista kertova Maailman ihanin tyttö]valokuvaprojekti, jossa hän on toiminut valokuvaajana ja tuottajana.  Projektin hän on toteuttanut yhdessä sosiaalikasvattaja Miina Savolaisen kanssa. Pauni, Savolainen ja työryhmä palkittiin yhteistyöstään lastenkulttuurin valtionpalkinnolla 2006.

Paunin aiheesta omakustantama kirja on saanut Vuoden kauneimmat kirjat -palkinnon vuonna 2008.  Pauni ja Maailman ihanin tyttö-kirja on palkittu myös Vuoden Huiput vuosikirja -tunnustuksella.

Pauni toimi voimauttava valokuva tuottajana YLE Teeman Valokuvan voimaa-sarjassa(2010-2014) joka palkittiin Koura-palkinnolla.
Pauni on palkittu Kultaisella EMMA-palkinnolla Apocalyptica: Nothing Else Matters videosta.

Pauni on toiminut Suomen Oscar-raadin jäsenenä vuosina 2012 - 2015. sekä Suomen Ääni- ja Kuvatallennetuottajat ÄKT Muuvi-musiikkivideokilpailun tuomaristossa (2007).https://www.mtvuutiset.fi/artikkeli/muuvi-gaalassa-palkittiin-parhaat-musavideot/2869190

Hän on toiminut Oulun Musiikkivideofestivaalin palkintoraadin puheenjohtajana vuonna 2016 ja hänen musiikkivideoretrospektiivi Oulun Musiikkivideofestivaaleilla toteutettiin vuonna 2000.

## Lähteet
MadC

**Claudia Walde** (s. 1980), taitelijanimeltään **MadC**, on saksalainen katu- ja graffititaiteilija. 

MadC aloitti taiteen tekemisen teini-ikäisenä graffittikirjoittajana ja on siitä alkaen kehittänyt taiteellista ilmaisuaan laajasti graafisen suunnittelun, kirjoittamisen ja kuvataideiden kautta. Hän on opiskellut Burg Giebichensteinin taidekorkeakoulussa () Hallessa ja Lontoon taideyliopiston Central Saint Martins -collegessa. Lisäksi hänellä on graafisen suunnittelijan tutkinto. 

MadC teki ensimmäisen julkisen graffitinsa 16-vuotiaana vuonna 1996 ja teki 2000-luvun alkupuolella seinämaalauksia. Niiden yksityiskohtaisissa maisemissa oli usein elementtejä sci-fistä ja fantasiasta, esimerkiksi dinosauruksia ja lohikäärmeitä. Hänen ensimmäinen kansainvälinen läpimurtonsa tapahtui vuonna 2010 teoksella ”700-Wall”. Hän on tehnyt vieläkin suuremman teoksensa, "1000-Wall", Chicagoon vuonna 2018.

## ”700 Wall”
Vuonna 2010 valmistunut ”700 Wall” -teos on 700 neliömetrin kokoinen muraali Berliiniin ja Hallen välisen junaradan varrella. Teosta on arveltu suurimmaksi yksittäisen taiteilijan tekemäksi muraaliksi. Taiteilijalta kului sen tekemiseen neljä kuukautta.

## Teoskuvia

Tiedosto:MadC Claudia Walde 3.jpg|*500 Wall*, Leipzig.
Tiedosto:20200316 Schloss Saarbrücken 07.jpg|Muraali Saarbrückenissä.
Tiedosto:Claudia Mad C Walde Taide ja museokeskus Sinkan seinämaalaus 2017.JPG|*Free at last*, Museokeskus Sinkan seinämaalaus, 2017, Kerava.


## Lähteet

## Aiheesta muualla
Robin Hendry

**Robin Hendry** on suomalainen entinen Merivoimien erikoisjoukkojen operaattori, palomies ja yrittäjä. Hänet tunnetaan erityisesti roolistaan *[[Erikoisjoukot (televisiosarja)|Erikoisjoukot]]* -televisio-ohjelman kouluttajana.

## Ura

### Erikoisjoukoissa ja siviiliammatissa
Hendry palveli neljän vuoden ajan Suomen erikoisjoukoissa. Hän toimi muun muassa taistelusukeltajana ja lääkintämiehenä operaatioissa mm. Afrikan sarvessa.

Hendry työskentelee nykyään palomiehenä ja ensihoitajana Helsinki-Vantaan lentoasemalla yhdessä erikoisjoukkokollega Janne Lehtosen kanssa. Hendry toimii myös yrittäjänä kuntoilualalla.

### Televisiossa
Hendry on mukana *Erikoisjoukot* -tositelevisiosarjassa vuodesta 2022 alkaen. Hänet nähdään Nelosella ja Ruudussa esitettävässä ohjelmassa kouluttajan roolissa. Hendry oli myös mukana ''Amazing Race Suomi'' -tositelevisiosarjan ensimmäisellä tuotantokaudella vuonna 2023, johon hän osallistui yhdessä Janne Lehtosen kanssa. Pari sijoittui kilpailussa kolmanneksi.

## Yksityiselämä
Hendry on naimisissa ja kahden lapsen isä. Hänen äitinsä on suomenruotsalainen ja isä skotlantilainen. Hendry puhuu sujuvasti kolmea kieltä.

## Lähteet
Valepuhdistaja

**Valepuhdistaja** (*Aspidontus taeniatus*) on luikeroihin kuuluva kalalaji. Lajia tavataan indopasifiselta merialueelta.

## Koko ja ulkonäkö
Valepuhdistaja voi kasvaa 11,5–12 cm pitkäksi. Laji muistuttaa ruumiinrakenteeltaan ja väriltään huomattavasti puhdistajaa (*Labroides dimidiatus*). Erona on pidemmät selkä- ja peräevät ja suun sijainti kuonon alla, kun se puhdistajalla on kuonon kärjessä. Valepuhdistaja on selästään sininen ja vatsastaan vaaleankelelrtävä. Kyljessä kulkee leveä musta juova.

## Levinneisyys ja elintavat
Valepuhdistajan tavataan hyvin laajalta alueelta trooppisen Tyynenmeren länsi- ja keskiosista. Laji liikkuu riutoilla ja laguuneissa. Nuorena yleensä yksin ja aikuisina pienissä parvissa. Valepuhdistajan puhdistajaa muistuttava ulkonäkö on etu sekä saalistajia vältellessä, että ravinnonhankinnassa. Täysikasvuiset valepuhdistajat syövät enimmäkseen putkimatoja,  simpukoita ja kalojen munia, mutta erityisesti nuoret kalat näykkivät muiden kalojen ihoa ja eviä. Tämä käyttäytyminen on tyypillistä erityisesti muun ravinnon ollessa niukkaa. Valepuhdistaja kutee pohjalle.

Valepuhdistajaa pidetään toisinaan akvaarioissa.

## Lähteet
Kristen McNabb

**Kristen Claire McNabb** (s. 17. huhtikuuta 1994 Montville, Morrisin piirikunta, New Jersey) on yhdysvaltalainen jalkapalloilija, pelipaikaltaan puolustaja. Hän on pituudeltaan 165-senttimetrinen ja on edustanut vuodesta 2022 NWSL-sarjassa pelaavaa San Diego Wavea.

McNabb edusti vuodet 2017–2021 saman sarjan Seattle Reigniä ja vieraili hetken myös Australiassa Melbourne Victoryssä. Hän on pelannut nykyisessä seurassaan huhtikuulle 2025 mennessä 65 sarjaottelua, joissa hän on iskenyt neljä maalia. Hän oli mukana voittamassa vuoden 2024 NWSL Challenge Cupia.

## Lähteet

## Aiheesta muualla
Julieta Lanteri

**Julieta Lanteri** (22. maaliskuuta 1873 — 25. helmikuuta 1932) oli argentiinalainen lääkäri ja naisten oikeuksien ajaja, joka oli myös ensimmäinen eteläamerikkalainen nainen, jonka onnistui äänestää vuonna 1911.

## Varhainen elämä
Lanteri syntyi Briga Marittiman kaupungissa (nyk. La Brigue), joka kuului tuolloin vielä Italian kuningaskuntaan. Hänen vanhempansa olivat Antonio Lanteri ja Matea Guido. Lanterin ollessa kuusivuotias perhe muutti La Plataan Argentiinaan. Perhe kuului hyvin toimeentulevaan keskiluokkaan.

Lanteri pääsi opiskelemaan La Platassa paikalliseen yliopistoon (nyk. Colegio Nacional Rafael Hernández), josta hän valmistui vuonna 1898 pääaineenaan farmakologia. Tämän jälkeen hän jatkoi opintojaan Buenos Airesin yliopistossa, josta hän valmistui lääkäriksi vuonna 1906. Lanteri oli tuolloin vasta kuudes nainen Argentiinassa, ja ensimmäinen italialaislähtöinen nainen, joka oli valmistunut lääkäriksi.

Vuonna 1910 meni naimisiin Alberto Renshawin kanssa. Avioliitto aiheutti skandaalin, koska Renshaw oli 14 vuotta nuorempi. Lisäksi Lanterin uskottiin käyttäneen avioliittoa helpottaakseen Argentiinan kansalaisuuden hakemiseen, jota Lanteri puolestaan tarvitsi päästäkseen jatkamaan opintojaan ja opettaakseen yliopistossa.

## Äänestäjänä Buenos Airesissa
Vuonna 1911 Lanterin onnistui vakuuttaa Buenos Airesin kaupunginvaltuuston hyväksymään hänen äänensä 16. heinäkuuta paikallisissa kuntavaaleissa. Näin ollen hänestä tuli Argentiinan, ja koko Etelä-Amerikan, ensimmäinen äänioikeutta käyttänyt nainen.

Kansalaisuustodistuksensa lisäksi Lanteri toi äänestyspaikalle myös kopion laista, jonka nojalla hänellä ei olisi laillisia esteitä äänestämiselle. Lain mukaan äänestäjäksi voivat rekisteröityä henkilöt, jotka täyttävät seuraavat ehdot:

* täysi-ikäinen
* luku- ja kirjoitustaitoinen
* saapuu itse paikan päälle rekisteröitymään äänestäjäksi
* on maksanut kunnallisveroa väh. 100 pesoa
* harjoittaa ammattia kaupungin alueella
* on asunut kaupungissa väh. 7 vuoden ajan

## Kuolema ja perintö
Lanteri oli kävelyllä Buenos Airesin keskustassa 23. helmikuuta 1932, kun autoilija törmäsi häneen ja pakeni paikalta. Lanteri kuoli kaksi päivää myöhemmin sairaalassa ollessaan 58-vuotias. Hänen hautajaisiinsa osallistui yli 1000 ihmistä.

Google julkaisi Lanterin syntymän 150-vuotispäivän kunniaksi oman Doodlesinsa vuonna 2023. Se oli näkyvillä pääsääntöisesti vain Latinalaisen Amerikan maissa.

## Lähteet
Kimmi Ascanio

**Kimmi Ascanio** (s. 21. tammikuuta 2008 Doral, Miami-Daden piirikunta, Florida) on yhdysvaltalainen jalkapalloilija, pelipaikaltaan keskikenttäpelaaja. Hän on pituudeltaan 167-senttimetrinen ja on edustanut vuodesta 2024 NWSL-sarjassa pelaavaa San Diego Wavea. Hän on pelannut huhtikuulle 2025 mennessä yhdeksän sarjaottelua. Ascanio sai Yhdysvaltain alle 17-vuotiaiden naisten maajoukkueessa pronssia vuoden 2024 alle 17-vuotiaiden naisten MM-kilpailuista.

## Lähteet

## Aiheesta muualla
Emma Louisa Turner

**Emma Louisa Turner**  (1866-1940) oli brittiläinen ornitologi, yksi lintuvalokuvauksen uranuurtajista.

Suurin osa hänen ajastaan vietti Hickling Broadilla Norfolkissa, jossa hän asui itse suunnittelemassaan asuntolaivassa ja mökissä Broadin kaakkoisosassa pienellä saarella, joka tunnettiin nimellä "Turner’s Island". Hänellä oli myös talo Girtonissa, Cambridgessa. Hän julkaisi sarjan kirjoja Broadsin alueen linnuista ja puutarhoissa tavattavista lintulajeista.

Turner valittiin Linnean Societyn  jäseneksi vuonna 1905, hän oli 38-vuotias ja yksi nuorimmista seuraan hyväksytyistä naisista.

Turnerista tuli julkisuuden hahmo vuosina 1924–1925, kun hän vietti kaksi kesää vartijana eristyneellä luonnonsuojelualueella. 1920-luvun loppuvuosina hän vähensi valokuvausta ja keskittyi luennoimaan sekä lintujen elämästä että luonnonsuojelusta.

Vanhemmiten Turnerin näkö huononi, ja epäonnistuneen kaihileikkauksen jälkeen hän oli viimeiset vuotensa lähes sokea.

## Lähteet
Gabriela Silangin ritarikunta

**Gabriela Silangin ritarikunta** () on filippiiniläinen ritarikunta, joka on tarkoitettu yksinomaan naisille. Sen nimi on viittaus espanjalaisia siirtomaaisäntiä vastustaneeseen Gabriela Silangiin. Palkintoa myöntää maan presidentti.

Nykyään kunniamerkkiä jaetaan naisille tunnustuksena yhteiskunnalliseista ansioista. Saajan ei tarvitse olla Filippiinien kansalainen. Myös ulkomaalaisten valtiopäämiesten puolisoita voidaan nimittää ritarikuntaan. Filippiiniläisten kunniamerkkien keskenäisessä järjestyksessä ritarikunta on viidenneksi korkea-arvoisin.

Ritarikunnassa on vain yksi luokka:

*  suurristi

## Lähteet
Margaret Sibella Brown

**Margaret Sibella Brown** (2. maaliskuuta 1866 – 15. marraskuuta 1961) oli kanadalainen sammaliin erikoistunut kasvitieteilijä.

Margaret Sibella Brown saavutti kansainvälisen maineen sammalten taksonomiaa ja ekologiaa koskevalla työllään aikana, jolloin naiset tieteessä olivat suhteellisen harvinaisia. Hän kehitti asiantuntemustaan muiden kansainvälisesti tunnustettujen kasvitieteilijöiden kanssa. Hänen työnsä vaikutus kotiseudulla Kanadan Nova Scotiassa on huomattava, koska hän tunnisti, säilytti ja luetteloi laajat kokoelmansa näistä huonosti tunnetuista kasveista. Brown sai kunniamaisterin arvon Acadian yliopistosta vuonna 1950, kun hän oli 84-vuotias.

Brownin ura sammalten parissa alkoi epätavallisissa olosuhteissa ensimmäisen maailmansodan aikana, kun hän toimi Kanadan Punaisen Ristin Halifaxin osastossa.  Robert Thomson Toronton yliopistosta pyysi Brownia järjestämään Nova Scotian osallistumisen rahkasammalten keräämiseen käytettäväksi kenttäsidosten ja ambulanssipatjojen täytteen valmistuksessa. Tämä kokemus herätti uudelleen aiemman kiinnostuksen kasvitieteeseen. Sodan lopussa hän pystyi jatkamaan kiinnostustaan bryologiaan. Hänen mentorinsa olivat tohtori Nathaniel L. Britton ja hänen vaimonsa, bryologi Elizabeth G. Britton, New Yorkin kasvitieteellisen puutarhan perustajat. Rouva Brittonin avustajana Brown matkusti heidän kanssaan useilla tutkimusmatkoilla, mukaan lukien Puerto Ricoon ja Trinidadiin vuonna 1922. Brown etsi näytteitä Nova Scotiasta ja keräsi näytteitä myös muualta Kanadasta, mukaan lukien Brucen niemimaalta, Ontariosta ja Selkirk-vuorilta Brittiläisessä Kolumbiassa. Hän teki myös tieteellisiä tutkimusmatkoja Espanjaan, Ranskan Rivieralle ja Jamaikalle, jossa hän vietti monta talvea. Brown oli kirjeenvaihdossa ja vaihtoi sammalnäytteitä monien tunnettujen bryologien kanssa ympäri maailmaa. Vuonna 1932 hän julkaisi ensimmäisen artikkelinsa The Bryologist -lehdessä. Hänen kattavin työnsä on "Liverworts and Mosses of Nova Scotia", jossa hän dokumentoi provinssista 127 maksasammallajia ja 367 lehtisammallajia (Proceedings of The Nova Scotian Institute of Science, 1936, Vol. 19, pt. 2, s. 161-198).  Vuonna 1950 Brown lahjoitti oppilaansa John Erskinen rohkaisemana sammalkokoelmansa Acadia Universitylle. Tunnustuksena lahjansa merkityksestä 16. toukokuuta samana vuonna Acadia myönsi kunniatohtorin tutkinnon Margaret Brownille, joka oli 84–vuotias. Koskaan hän ei ollut suorittanut mitään korkeakoulututkintoa, hän kieltäytyi päättäväisesti Acadian tarjouksesta kunniatohtoriksi ja hyväksyi sen sijaan MA-tutkinnon."

## Lähteet
Kennedy Wesley

**Kennedy Megan Wesley** (s. 8. maaliskuuta 2001) on yhdysvaltalainen jalkapalloilija, pelipaikaltaan puolustaja. Hän on pituudeltaan 164-senttimetrinen ja on edustanut seuratasolla vuodesta 2024 NWSL-sarjassa pelaavaa San Diego Wavea. Wesley edusti sekä Yhdysvaltain alle 17-vuotiaiden ja alle 20-vuotiaiden naisten maajoukkueita. Hän oli mukana voittamassa vuoden 2024 NWSL Challenge Cupia.

## Lähteet

## Aiheesta muualla
Romulus, Remus ja Khaleesi

**Romulus, Remus ja Khaleesi** ovat geenimuunneltuja harmaasusia, joilla on noin 13 000 vuotta sitten sukupuuttoon kuolleen hirviösuden geenejä. Sudet on luonut hävinneiden lajien palauttamista yrittävä yhdysvaltalainen bioteknologiayritys Colossal Biosciences. Romulus ja Remus syntyivät vuonna 2024, Khaleesi vuonna 2025. Ne eivät ole aitoja hirviösusia, vaan pelkästään muistuttavat niitä geneettisesti ja ulkonäöllisesti. Tavallisiin harmaasusiin verrattuna geenimuunnellut sudet ovat suurempia ja niillä on tiheä vaalea turkki.

Urossudet nimettiin Rooman perustaneiden ja susien kasvattamien myyttisten kaksosten Romuluksen ja Remuksen mukaan. Naarassusi sai Khaleesi-nimen Daenerys Targaryenilta, joka on *[[Game of Thrones]]* -televisiosarjan hahmo. Televisiosarja teki sukupuuttoon kuolleesta lajista tunnetun.

## Luomisprosessi
Geenimuunneltujen susien luomista varten harmaasuden verestä eristettiin endoteelisolujen esisoluja. Tutkijat erottelivat näistä soluista tumat ja muokkasivat niiden sisältämästä perimästä 14 geeniä muistuttamaan hirviösuden geenejä. Perimään tehtiin yhteensä 20 muutosta, mutta siihen ei kuitenkaan liitetty oikean hirviösuden DNA:ta. Muokatut tumat siirrettiin munasoluihin, joiden omat tumat oli poistettu.

Geenimuunneltuja soluja luotiin kaikkiaan 45 kappaletta. Niitä kasvatettiin aluksi laboratoriossa, kunnes kehittyneet alkiot istutettiin kahden koiran kohtuihin. Kumpikin koirista sai 1. lokakuuta 2024 yhden pennun, jotka saivat nimet Romulus ja Remus. Sama koe toistettiin muutamaa kuukautta myöhemmin uusilla soluilla ja uudella sijaisemolla. Se johti Khaleesi-suden syntymään 30. tammikuuta 2025.

## Elämä
Romulus, Remus ja Khaleesi elävät aidatulla luonnonsuojelualueella Yhdysvalloissa. Alueen tarkkaa sijaintia ei ole kerrottu julkisuuteen.

## Katso myös
* Kloonaus

## Lähteet
Anna-Leena Lumme

**Anna-Leena Lumme** (s. 1978 Oulu) on suomalainen kapellimestari ja trumpetinsoiton opettaja. Hän toimii  trumpetinsoiton lehtorina ja puhallinorkestereiden kapellimestarina Pirkanmaan musiikkiopistossa. Oulusta kotoisin oleva Lumme asuu perheineen Ylöjärvellä.

Vuonna 2013 Lumme valmistui Sibelius-Akatemian puhallinkapellimestariluokalta erinomaisin arvosanoin. Hän on toiminut kapellimestarina Tampereen Työväenteatterissa, Lieksan vaskiviikolla sekä useiden puhallinorkestereiden freelance kouluttajana. Hän on Suomen Puhallinsinfonikot -orkesterin perustajajäsen ja toinen kapellimestareista. Suomen Puhallinsinfonikkojen kanssa hän on levyttänyt Jukka Linkolan tuubakonserton tuubasolistina Harri Miettunen.

Hän on yksi kapellimestarikursseja järjestävän Pirkanmaan Pinna -yhdistyksen perustajajäsenistä ja opettanut kapellimestarikursseilla useilla paikkakunnilla Suomessa. 

## Lähteet
The Duskbloods

**The Duskbloods** on FromSoftwaren kehittämä ja Nintendon julkaisema toimintapeli. Peli on ajoitettu julkaistavaksi vuonna  yksinoikeudella Nintendo Switch 2 -konsolille.

Pelin goottilainen ilme muistuttaa paljon *[[Bloodborne]]*-pelin viktoriaanista kaupunkia, mutta mukaan on lisätty steampunk-tyylisiä yksityiskohtia, kuten rakettireppuja. Ympäristöissä nähdään mm. suuria katedraaleja, rautatieasemia ja tummanpuhuvia kujia. Veri kuuluu ohjaaja Miyazakin mukaan pelin avainteemoihin: pelissä pelaajat ohjaavat *bloodsworn* (’verivannoneet’) -nimisiä vampyyrimaisia hahmoja, jotka omaavat supervoimia antavaa verta. He kisaavat keskenään omiakseen itselleen jotain, jota kutsutaan nimellä *first blood* (’ensimmäinen veri’). Tämä veri taas ”virtaa” tapahtumassa, jota kutsutaan *Twilight of Humanity* (’ihmisyyden iltahämärä’).

## Pelaaminen

Peli on moninpeli, jossa on PvP- ja PvE-piirteitä.
Enintään kahdeksan pelaajaa keräävät pelin aikana itselleen voittopisteitä joko taistelemalla tai suorittamalla tavoitteita. Eniten voittopisteitä kerännyt pelaaja voittaa erän. Toisinaan tavoitteet saattavat vaihtua pelin aikana syntyvien tapahtumien ansioista, mikä pakottaa pelaajia mukautumaan tilanteeseen. Pelin hahmot ovat ennalta määriteltyjä, mutta ovat räätälöitävissä oman maun mukaan. Pelaajat voivat valita myös "rooleja", jotka antavat henkilökohtaisia tavoitteita muiden tavoitteiden lisäksi.

## Kehitys
Pelin alkusysäys alkoi ideoiden vaihtelusta FromSoftwaren ja Nintendon välillä, ja alunperin peliä suunniteltiin Nintendo Switch -konsolille. Myöhemmin Nintendo antoi mahdollisuuden kehittää peliä tulevalle Nintendo Switch 2 -konsolille, jonka kehittyneemmät verkkotoiminnot avasivat kehitystyössä uuden vaiheen. Pelin julkaisua on suunniteltu vuodelle 2026.

Pelin ohjaaja on Hidetaka Miyazaki.

## Lähteet

## Aiheesta muualla
* Kotisivut
Carin Boalt

**Carin Margareta Boalt** (o.s. **Åkerman**; 19. huhtikuuta 1912 Södertälje – 28. huhtikuuta 1999) oli ruotsalainen rakennustoiminto-opin professori. Hän opiskeli alun perin ravintotiedettä Tukholman korkeakoulussa 1930-luvulla. Aihe liittyi tiiviisti yhteen arkkitehtuurin kanssa, sillä ahtaat ja huonosti varustellut asunnot vaikuttivat ihmisten ruokavalioon. Boalt tutki järjestelmällisesti, miten asuntojen suunnittelulla voitaisiin parantaa ihmisten elämänlaatua. Hänet valittiin vuonna 1964 vastaperustetun Lundin teknillisen korkeakoulun rakennustoiminto-opin professoriksi. Hän koulutti tulevia arkkitehteja asuntojen erilaisista tehtävistä.
## Kirjoituksia
* *1000 husmödrar och hemarbetet* (1957)
* *Boendestudier i fem bostadsområden i Stockholm* (1968)
* *Tid för hemarbete. Hur lång tid då?* (1983)
## Lähteet

## Aiheesta muualla
Emilia Broomé

**Emilia Augusta Clementina Broomé** (o.s. **Lothigius**; 13. tammikuuta 1866 Jönköping – 2. kesäkuuta 1925 Tukholma) oli ruotsalainen opettaja, poliitikko, naisasianainen ja rauhanaktivisti. Hän perusti Ruotsin naisten rauhanyhdistyksen ja toimi sen ensimmäisenä puheenjohtajana vuosina 1898–1911.

Broomén äiti kuoli synnytyksen jälkeisiin komplikaatioihin tämän ollessa kaksi viikkoa vanha, ja hän kasvoi isänsä ja kodinhoitajan kanssa. Isältään Broomé omaksui poliittisen ja uskonnollisen liberalismin. Hän valmistui ylioppilaaksi vuonna 1883 ja jatkoi opiskeluja Uppsalan yliopistossa. Broomé työskenteli tyttökoulun opettajana kotikaupungissaan Jönköpingissä 1886–1891. Hän lopetti mentyään naimisiin ja muutettuaan miehensä kanssa Norrköpingiin. Broomé jäi kuitenkin leskeksi avioliiton kestettyä vain kaksi vuotta ja palasi opettajaksi Jönköpingiin. Pariskunta oli ehtinyt saada yhden lapsen.

Vuonna 1898 Broomé muutti Tukholmaan, missä hän opetti Anna Whitlockin yhtenäiskoulussa. Hän alkoi kuitenkin kiinnostua enemmän yhteiskunnallisista asioista ja jätti päivätyönsä vuonna 1904 omistautuakseen nais- ja rauhanasialle. Hän toimi perustamansa Ruotsin naisten rauhanyhdistyksen puheenjohtajana sekä osallistui LKPR-äänioikeusjärjestyksen toimintaan. Sosiaalityön keskusliiton (CSA) hallituksessa hän istui vuosina 1904–1925 ja oli siellä vaikuttamassa muun muassa päiväkotien, kouluruokaloiden ja lomasiirtoloiden perustamiseen. Vuonna 1911 hänet valittiin Tukholman kaupunginvaltuustoon. Broomé oli myös valtion työttömyyskomission jäsen vuosina 1914–1922 ja osallistui ensimmäisenä naisena lakien valmisteluun.

Broomé sairastui 1920-luvun alussa ja joutui jättäytymään monista tehtävistään. Hän menehtyi kotonaan kesäkuussa 1925 ja hänet on haudattu Norra begravningsplatsen -hautausmaalle Solnaan.
## Lähteet

## Aiheesta muualla
Eva Hemmer Hansen

**Eva Tjuba Hemmer Hansen** (2. tammikuuta 1913 Aalborg, Tanska – 26. maaliskuuta 1983 Aarhus, Tanska) oli tanskalainen kirjailija ja toimittaja. Hän toimi Tanskan naisliiton puheenjohtajana vuosina 1968–1971. Hansen työskenteli toimittajana sosiaalidemokraattisessa *[[Demokraten]]*-lehdessä ja kirjoitti romaaneja, joiden päähenkilöt usein olivat tunnettuja historiallisia tai myyttisiä naisia, kuten Troijan Helena tai Fredrik VII:n puoliso Louise Danner. Hansen toimi sosiaalidemokraattien kaupunginvaltuutettuna Aarhusissa 1958–1970. Vuonna 1971 hän erosi sosiaalidemokraateista ja liittyi Retsforbundetiin. Hansen istui Danmarks Radion hallintoneuvostossa 1973–1978.

## Teoksia
* *En lille tøs og hendes mor* (1952)
* *Skandale i Troja* (1954)
* *Jomfru Rsmussen* (1956)
* *Heltindehistorier* (1963)

### Suomennettu tuotanto
* *Leviatan* : kuunnelma (*Leviathan : Et radiospil i 12 scener*, 1966). Suomentanut Elvi Sinervo. Yleisradio 1966

## Lähteet
Drys

**Drys** () oli antiikin aikainen kaupunki ja kaupunkivaltio (*polis*) Traakiassa nykyisen Kreikan alueella. Se sijoitetaan nykyisen Alexandroúpolin kunnan alueelle lähelle nykyistä Mesimvrían kylää.

## Maantiede

Drysin kaupunki sijaitsi Traakian etelärannikolla Aigeianmeren rannalla. Se oli Samothraken *[[peraia]]*-aluetta. Kaupunki sijoitetaan yleensä rannikolle itään Zonesta, jota pidettiin aiemmin Mesembrian paikkana, ja noin 1,2 kilometriä etelään nykyisestä Mesimvrían kylästä. Drysin kaupunkivaltion hallussa olleen alueen kooksi on arvioitu noin 25–200 neliökilometriä.

## Historia

Drysin kaupunki oli olemassa klassiselta roomalaiselle kaudelle. Se saattoi olla poliksena Samothraken alaisuudessa. Klassisella kaudella 400-luvulla eaa. Drys kuului Ateenan johtamaan Deloksen meriliittoon, ja se esiintyy liiton verotusluetteloissa vuonna 422/421 eaa. Kaupungin kansalaisesta käytettiin etnonyymiä *Dryitēs* ().

Kaupunki mainitaan historiallisten tapahtumien yhteydessä kahdesti: Polyainos kertoo, että ateenalaiset piirittivät sitä vuonna 375 eaa. Khabriaan johdolla. Demosthenes taas mainitsee, että siellä asui vuonna 360 eaa. ateenalainen sotapäällikkö Ifikrates.

Jotkut tutkijat ovat ehdottaneet, että Drys olisi ollut sama paikka kuin Mesembria tai Orthagoria. Roomalaisella kaudella Drys mahdollisesti liitettiin Traianopoliihin.

## Rakennukset ja löydökset

Polyainoksen kuvauksen perusteella kaupunki on ollut ympäröity muurein.

## Lähteet
Kari Diesen

**Kari Diesen** (24. kesäkuuta 1914 Kristiania – 18. maaliskuuta 1987 Oslo) oli norjalainen näyttelijä ja laulaja. Erityisesti hänet tunnettiin kabaree- ja revyyrooleistaan. Hän työskenteli muun muassa Chat Noirissa vuosina 1937–1953. Diesen esiintyi myös monissa elokuvissa ja vastaanotti Spellemannprisenin elämäntyöstään vuonna 1980.
## Lähteet

## Aiheesta muualla
Holmoi

**Holmoi** (, ) oli antiikin aikainen kaupunki ja kaupunkivaltio (*polis*) Kilikiassa Vähässä-Aasiassa nykyisen Turkin alueella. Se sijaitsi nykyisen Silifken kunnan Taşucun paikalla.

## Maantiede

Holmoin kaupunki sijaitsi Kilikia Trakheian rannikolla noin kahdeksan kilometriä lounaaseen sisämaassa sijainneesta Seleukeiasta. Samalla rannikolla Holmoista itään ja koilliseen sijaitsivat muun muassa Zefyrion, Korasion, Korykos ja Elaiussa, ja lounaaseen Mylai, Palaiai ja Afrodisias.

## Historia
Holmoin historiasta tiedetään vain vähän. Kaupunki löi omaa persialaisen standardin mukaista hopearahaa 300-luvulta eaa. lähtien. Kaupungin kansalaisesta käytettiin etnonyymejä *Holmitēs* () ja *Holmeus* ().

Hellenistisellä kaudella vuonna 312 eaa. Holmoin asukkaat siirrettiin tuolloin perustettuun Seleukeiaan. Senkin jälkeen kaupunki vaikuttaa olleen olemassa, ja siellä oli mahdollisesti Seleukeian satama, vaikka Pseudo-Skylaks sanookin paikan olleen hänen aikanaan autiona. Paikannimenä Holmoi säilyi bysanttilaiselle kaudelle saakka.

## Rakennukset ja löydökset
Holmoista ei ole säilynyt ainakaan sen kreikkalaisen kauden jäänteitä. Rahojen perusteella kaupungissa oli mahdollisesti Athenen ja Apollonin kultit ja näin oletettavasti myös näille omistetut pyhäköt.

## Lähteet
Kauno diena

**Kauno diena** on liettualainen kuudesti viikossa ilmestyvä sanomalehti. Se on perustettu vuonna 1945 ja sen toimitus on Kaunasissa.
## Lähteet

## Aiheesta muualla
* Lehden verkkosivut
Trump Media & Technology Group

**Trump Media & Technology Group** (TMTG) on yhdysvaltalainen pörssiyhtiö, joka ylläpitää Truth Socialia. Palvelu perustettiin Donald Trumpin tultua poistetuksi Facebookista ja Twitteristä Yhdysvaltain kongressitalon valtauksen (2021) jälkeen. Trump Media & Technology Groupin toimitusjohtaja on Devin Nunes.

Trump Media & Technology Group listautui New Yorkin pörssiin fuusioitumalla kuoriyhtiö Digital World Acquisitionin kanssa maaliskuussa 2024. Tuolloin yrityksen arvoksi arvioitiin yli 8 miljardia Yhdysvaltain dollaria. Trump omisti henkilökohtaisesti enemmistön osakkeista. Vain kolmasosa osakkeista asetettiin julkisen kaupankäynnin kohteiksi. Trump Media & Technology Groupin nettotappiot olivat vuonna 2023 yli 58 miljoonaa dollaria. Liikevaihto oli vuonna 2023 yli neljä miljoonaa dollaria ja laski vuoden 2024 toiseen vuosineljännekseen mennessä 30 prosenttia.

Maaliskuussa 2024 Trump haastoi oikeuteen Wes Mossin ja Andy Litinskyn, jotka olivat perustamassa Truth Socialia ja omistivat yhteensä 8,6 prosenttia yhtiöstä. Kanteessa väitettiin Mossin ja Litinskyn olleen vastuussa yhtiön päivittäisestä toiminnasta, mutta epäonnistuneen jatkuvasti. Moss ja Litinsky puolestaan olivat haastaneet Trumpin oikeuteen helmikuussa 2024 pyrkiessään estämään Trumpilta heidän omistusosuuksiensa vähentämisen yhtiössä.

## Lähteet
Etiopian Valioliiga

**Etiopian Valioliiga** on miesten jalkapallon korkein sarjataso Etiopiassa. Sarja on perustettu vuonna 1944, ja sitä hallinnoi Etiopian jalkapalloliitto.

## Joukkueet 2024–2025
Joukkueet kaudella 2024–2025:

## Lähteet
Kenian Valioliiga

**Kenian Valioliiga** on miesten jalkapallon korkein sarjataso Keniassa. Sarja on perustettu vuonna 1963 ja sitä hallinnoi Kenian jalkapalloliitto.

## Joukkueet 2024–2025
Joukkueet kaudella 2024–2025:
* AFC Leopards
* Bandari FC
* Bidco United FC
* FC Kariobangi Sharks
* FC Talanta
* Gor Mahia FC
* Kakamega Homeboyz FC
* Kenya Commercial Bank SC
* Kenya Police FC
* Mara Sugar
* Mathare United FC
* Nairobi City Stars
* Posta Rangers FC
* Shabana FC
* Sofapaka FC
* Tusker FC
* Ulinzi Stars FC

## Lähteet
Ajatushautomo Hattu

**Feministinen ajatushautomo Hattu ry** on Saara Särmän, Rosa Meriläisen ja Johanna Vehkoon vuonna 2015 perustama yhdistys. Hattu syntyi tarpeesta puuttua naisasiantuntijoiden näkymättömyyteen tieteessä, mediassa, politiikassa ja kulttuurissa ja johtajuudessa. Hatun toimintaperiaatteisiin kuuluvat ”tasa-arvon edistäminen hauskuuden keinoin”, ”tehdään ensin ja mietitään sitten”, ”ei se oo niin justiinsa”, ”anna mennä!” ja ”radikaaleinta on lempeys”. Meriläinen lisää Voima-lehden haastattelussa, että tärkeää toiminnassa on epätäydellisyyden hyväksyminen, toimeen tarttuminen ja hauskanpito.

Hattu on järjestänyt feminististä kirousiltamia Tampereella, Turussa ja Helsingissä. Kirousiltamien tarkoituksena on purkaa yhteiskunnallisten ongelmien tuomia paineita huumorin avulla. Vuosina 2015 ja 2016 Hattu haastoi suomalaiset olemaan haukkumatta naisten pukeutumista tai ulkonäköä Suomen itsenäisyyspäivänä. Tempauksen tarkoituksena oli kiinnittää huomiota keskinäiseen kunnioitukseen ja ruumiilliseen koskemattomuuteen.

## Lähteet
Cython

**Cython** (/ˈsaɪθɒn/) on Python-ohjelmointikielen superjoukko, jonka avulla kehittäjät voivat kirjoittaa Python-koodia (valinnaisten C-vaikutteisten syntaksilaajennusten kanssa), joka tuottaa C:n suorituskykyyn verrattavan suorituskyvyn.

## Lähteet
Matti Rudanko

**Matti Kalevi Rudanko** (s. 11. lokakuuta 1952 Kotka) on suomalainen juristi ja oikeustieteen emeritusprofessori.

Rudanko syntyi lehtoreiden Topias Nikolai Rudanko ja Elma Helena Lavikainen perheeseen. Hän avioitui 1982 Outi Hilkka Maria Haunion kanssa. Rudanko tuli ylioppilaaksi Kotkan lyseosta 1969 ja valmistui Helsingin yliopistosta oikeustieteen kandidaatiksi 1972 ja lisensiaatiksi 1980 ja väitteli siellä oikeustieteen tohtoriksi 1990. Varatuomarin arvon hän sai 1977. 

Rudanko oli Helsingin yliopistossa assistentti, amanuenssi ja siviilioikeuden vs. apulaisprofessori 1972–1993, Suomen Akatemian nuorempi tutkija 1983–1987, kansainvälisen talousoikeusinstituutin tutkija 1991–1993 ja Lapin yliopiston oikeustieteen professori 1993–1998. Yksityisoikeuden professori Helsingin kauppakorkeakoulussa, sittemmin Aalto-yliopistossa, hän oli vuodesta 1998 eläköitymiseensä saakka. Hänellä on ollut myös useita asiantuntija- ja luottamustehtäviä.

## Lähteet
Linafoot

**Linafoot** on miesten jalkapallon korkein sarjataso Kongon demokraattisessa tasvallassa. Sarja on perustettu vuonna 1958, ja sitä hallinnoi Kongon jalkapalloliitto (FECOFA).

## Joukkueet 2024–2025
Joukkueet kaudella 2024–2025:

## Lähteet
Rudanko

**Rudanko** on sukunimi, joka on muun muassa seuraavilla suomalaisilla henkilöillä:

*Jorma Rudanko (s. 1953), juristi, korkeimman oikeuden oikeusneuvos
*Matti Rudanko (s. 1950), juristi, oikeustieteen emeritusoprofessori
Gaynor

**Gaynor** on muun muassa seuraavien yhdysvaltalaisten henkilöiden sukunimi:

* Gloria Gaynor (s. 1943), soul-laulaja
* Janet Gaynor (1906–1984), näyttelijä
* Justina Gaynor (s. 2001), jalkapalloilija
* Mandy Gaynor, Apulanta-yhtyeen ensimmäinen basisti
* Mitzi Gaynor (1931–2024), näyttelijä.
Margit Sahlin

**Margit Rigmor Sahlin** (6. toukokuuta 1914 Tukholma – 1. maaliskuuta 2003 Tukholma) oli ruotsalainen teologi, kirjailija ja yksi kolmesta ensimmäisestä naisesta, jotka vihittiin Ruotsissa papeiksi vuonna 1960.

Sahlinin molemmat vanhemmat olivat opettajia ja isoisä Carl Yngve Sahlin Uppsalan yliopiston rehtori vuosina 1876–1889. Käytyään Wallinin tyttökoulun Tukholmassa hän opiskeli Uppsalan yliopistossa. Jo varhain hän kirjoitti sen puolesta, että naisille avattaisiin enemmän kirkollisia virkoja. Sahlinin aloitteesta perustettiin Ruotsin kirkollinen naisneuvosto (SKKR), jonka ensimmäisenä puheenjohtajana hän toimi. Sen pohjalta syntyi S:ta Katharinastiftelsen, josta tuli Sahlinin elämäntyö. Hän toimi säätiön puheenjohtajana kuolemaansa asti.

Vuonna 1958 Ruotsin kirkko päätti sallia naispappeuden, ja kaksi vuotta myöhemmin Sahlin sekä kaksi muuta naista, Elisabeth Djurle ja Ingrid Persson, vihittiin papeiksi. Sahlinista tuli lisäksi vuonna 1970 maansa ensimmäinen naispuolinen kirkkoherra. Hän jäi eläkkeelle 1979, mutta jatkoi vanhoilla päivilläänkin yhteiskunnalliseen keskusteluun osallistumista.

Sahlin ei koskaan mennyt naimisiin. Hän kuoli vuonna 2003 ja hänet on haudattu Uppsalaan.

## Teoksia
* *Ordets tjänst i en förändrad värld* (1959)
* *Dags för omprövning – kring bibel, kyrka och kvinnliga präster* (1980)
* *Den hemlighetsfulla bilderboken – Att läsa bibeln idag* (1994)

## Lähteet

## Aiheesta muualla
Ingmar Lindberg

**Ingmar ”Inko” Lindberg** (19. syyskuuta 1945 Helsinki – 11. maaliskuuta 2025 Helsinki) oli suomenruotsalainen yritysjohtaja, joka teki merkittävän elämäntyön Fiskarsin ruukin kehittämisessä taiteilijayhteisöksi ja suosituksi matkailukohteeksi.

Nykyisen Yliskylän lähiön paikalla olleella Uppbyn tilalla Helsingin Laajasalossa varttunut Lindberg tuli ylioppilaaksi 1964 ja suoritti sitten diplomiekonomin tutkinnon Hankenilla. Hän työskenteli aluksi mainosalalla, muun muassa AC-mainoksen varatoimitusjohtajana ja sen tytäryhtiöiden toimitusjohtajana sekä 1980-luvun puolivälissä Anderson & Lembken hallintojohtajana.

Vuonna 1985 Lindberg siirtyi Fiskars-konsernin varatoimitusjohtajaksi. Hänen vastuulleen tuli erityisesti yhtiön kiinteistö- ja metsäomaisuuden hoito. Lindbergin aloite tyhjenevän Fiskarsin ruukin muuttamisesta taiteilijayhdyskunnaksi ja kulttuurimatkailukohteeksi sai hallituksen tuen, ja tästä tuli Lindbergin merkittävin elämäntyö. Hän toimi myös Fiskarsiin asettuneiden taiteilijoiden osuuskunnan Onoman puheenjohtajana ja myöhemmin kunniapuheenjohtajana. Vuonna 2020 Raaseporin kaupunki myönsi hänelle mitalin korvaamattomista ansioista Fiskarsin ruukin ja alueen hyväksi. Myös ruukkialueen eteläpuolella Fiskarsinjoen mutkassa oleva puisto on nimetty hänen mukaansa Inkopuistoksi.

1970-luvulla Lindberg menestyi avomerikilpapurjehtijana *My*-kolmevarttitonnarillaan. Hän oli toistakymmentä vuotta Helsingfors Segelsällskapin kommodorina. Hän toimi myös Uudenmaan prikaatin killan puheenjohtajana sekä Algol Oy:n, Ahlströmin perheen kiinteistöyhtiön ja Suomen ruotsinkielisen partiojärjestön hallituksessa.

## Lähteet
Hades II

**Hades II** on Supergiant Gamesin kehittämä ja julkaisema roguelike-peli. Peli on julkaistu ennakkojulkaisuna toukokuussa 2024. Peli virallisesti julkaistaan 25. syyskuuta 2025 mukaanlukien myös Nintendo Switch ja Nintendo Switch 2 -konsoleille.

## Pelaaminen
*Hades II* jatkaa *[[Hades (videopeli)|Hades]]*-pelin jalanjäljissä, mutta tuo mukanaan täysin uuden sankarin, uuden uhan ja entistä laajemman mytologisen maailman. Pelaaja astuu tällä kertaa manalan kuolemattoman prinsessa Melinoën rooliin, jonka tehtävänä on pysäyttää ajan titaani, Kronos. Taistelu ei rajoitu enää pelkkään manalaan, vaan se ulottuu kauas sen tuolle puolen, syvälle kreikkalaisen mytologian noituuden juurille.

Pelin kulku pohjautuu dynaamiseen taisteluun, jatkuvaan hahmonkehitykseen ja toistettavuuteen: jokainen yritys paeta tuo tullessaan uusia kohtaamisia, tarinankäänteitä ja mahdollisuuksia. Pelaaja saa käyttöönsä maagisesti ladattuja yön aseita sekä Olympolaisten jumalten siunauksia, joilla voi muokata kykyjään ja pelityyliään lähes rajattomasti. Mukana ovat tutut jumaluudet kuten Zeus ja Athene, mutta myös uusia kuten Apollon.

Toisin kuin Zagreus alkuperäisessä pelissä, Melinoë käyttää taikuutta, varjoaseita ja Olympoksen jumalten lahjoja kukistaakseen aikakauden pimeimmät voimat. Pelimaailma on laajempi, tarina kehittyy jokaisen yrityksen myötä, ja uudelleenpeluuarvo on lähes loputon. Jokainen pelikerta tuo uusia kohtaamisia, hahmoja, paikkoja ja yllätyksiä.

Vaikka peli on toistaiseksi ennakkojulkaisuvaiheessa, se sisältää jo enemmän hahmoja, alueita ja ääninäyteltyä sisältöä kuin alkuperäinen *Hades* täydellisessä muodossaan. Kehitys jatkuu tiiviissä vuorovaikutuksessa pelaajayhteisön kanssa, ja peliä päivitetään säännöllisesti sisällöllisesti merkittävillä julkaisuilla.

*Hades II* on yksinpeli eikä siihen ole suunnitteilla moninpeliominaisuuksia. Soundtrackin on säveltänyt Darren Korb, ja se julkaistaan osissa kehityksen edetessä. Musiikki on kuunneltavissa myös Youtubessa ja Spotifyssä.

## Vastaanotto
Pelin sopivuus Steam Deckille on saanut kehuja. Peli nousi 20 pelatuimman pelin joukkoon Steam Deckillä pian ennakkojulkaisunsa jälkeen.

## Lähteet
Maastojuoksun Suomen-mestaruuskilpailut 1951

**[[Maastojuoksun Suomen-mestaruuskilpailut]] 1951** käytiin 20. toukokuuta Lappeenrannassa urheiluopiston maastossa. Kilpailujen järjestäjinä toimi Lappeenrannan Urheilu-Miehet ja Lappeenrannan Työväen Urheilijat. 

Miehissä Suomen mestaruuden 5,6 km matkalta voitti Hannu Posti ja mestaruuden 10,8 km matkalta voitti Erkki Puolakka. Joukkueissa Suomen mestaruuden 5,6 km matkalta voitti Rosenlewin Urheilijat -38 ja mestaruuden 10,8 km matkalta voitti viime vuoden tavoin Kotkan Into.

## Tulokset
Lähde: 

## Lähteet
Sakbe

**Sakbe** (jukatekia, ) on kivestä rakennettu korotettu tie, joka on päällystetty kipsillä tai kalkkikivimurskalla. Tietyyppi oli käytössä mayojen asutuskeskuksissa Mesoamerikan alamailla. Ensimmäiset sakbet rakennettiin keskisen muotoutumisvaiheen lopulla 500-luvulta eaa. alkaen. Klassisella kaudella niitä rakennettiin sadoittain. Klassisen kauden lopulla monet mayojen suurkaupungit hylättiin, mutta sakbejen rakentaminen jatkui esimerkiksi Chichén Itzássa. Harvat jälkiklassisella kaudella rakennetut sakbet olivat entistä pienempiä.

Useimmat sakbet ovat verrattain lyhyitä ja kulkevat kaupunkien sisällä. Tunnetaan myös useiden kilometrien mittaisia, asutuskeskuksesta toiseen jatkuvia teitä. Tavanomaisen tien rakentamiseen verrattuna sakben rakentaminen vaati paljon aikaa ja työvoimaresursseja, joten niillä on täytynyt olla suuri kulttuurinen arvo. Ne mahdollistivat ihmisten ja kauppatavaran liikkumisen, vahvistivat liittolaissuhteita ja rajasivat maa-alueita. Sakbejen vaatimat suuret rakennushankkeet loivat yhteenkuuluvuuden tunnetta. Sakbeilla oli myös rituaalinen merkitys, ja usein ne sijoitettiin kosmologisia käsityksiä ja tähtitaivaan kohteita edustaviin muotoihin. Pyhiinvaellusreitit kulkivat joskus sakbeja pitkin.

Sana kirjoitetaan myös *sacbe* tai *zakbe*. Monikkomuoto on *sakbeob*.

## Lähteet
* 

### Viitteet
OpenCV

**OpenCV** on konenäköön ja kuvankäsittelyyn tarkoitettu kirjasto, jossa on tuhansia algoritmeja. Kirjaston kehittäjä on Open Source Vision Foundation. Alkuperäinen kehittäjä oli Intel, joka julkaisi sen vuonna 2000 aluksi BSD-lisenssillä ja myöhemmin Apache-lisenssillä. Kirjasto on kirjoitettu C- ja C++-kielillä. Kirjastossa on rajanpinnat muun muassa Pythonia, Rubya ja Matlabia varten ja se on saatavilla useille käyttöjärjestelmille. Itseez oli merkittävä kehitykseen osallistuja kunnes Intel osti sen vuonna 2016. 

Kirjastossa on algoritmeja kasvojen havaitsemiseen ja tunnistamiseen, kappaleiden tunnistamiseen, ihmisten toimintojen luokitteluun videokuvasta, kameraliikkeen seurantaan, liikkuvien kappaleiden seurantaan, kolmiulotteisen mallien tuottamiseen kohteista, kolmiulotteisten pistepilvien tuottamiseen stereokameroista, kuvien liittämiseen, samankaltaisten kuvien etsimiseen tietokannasta, punasilmien poistamiseen salamalla otetusta valokuvasta, silmien liikkeiden seurantaan ja niin edelleen.

## Lähteet
Waldee

**Lotta ”Waldee” Liesmala** on suomalainen *[[Counter-Strike 2]]* -ammattilainen. Liesmala edustaa AKA Hero Kajo -nimistä joukkuetta. Liesmala aloitti ammattilaisuransa vuonna 2022.

## Ura
Liesmala aloitti uransa tammikuussa 2022. Hän pelasi tuolloin ilman organisaatiota suomalaisen Milona ”miLo” Tiaisen kanssa Aces nimikkeen alla. Vuonna 2023 Aces osallistui ESL:n naisten sarjan Impact Leaguen kolmannelle kaudelle. Syyskuussa 2023 ENCE osti Aces joukkueen kokoonpanon ja perusti ENCE Athenan, Liesmalan siiryttyä samalla ENCEn alaisuuteen.

Liesmala valittiin vuosina 2023 ja 2024 naisten maajoukkueeseen Pohjoismaiden mestaruus kisoihin. Suomi voitti kumpanakin vuonna PM-kultaa. 

Joulukuussa 2024 ENCE luopui naisjoukkueestaan, tehden Liesmalasta vapaan agentin. Liesmala jatkoi pelaamista maajoukkueen kokoonpanon kanssa, jolla he osallistuivat Elisa Open Suomen kahdeksannen kauden avoimiin karsintoihin, kuitenkin pääsemättä itse pääturnaukseen. Tammikuussa 2025 saksalainen organisaatio AKA Hero allekirjoitti maajoukkueen kokoonpanon luoden samalla AKA Hero Kajo joukkueen. Kajo osallistui ESL:n Impact -liigan avoimiin karsintoihin ja pääsivät jatkoon.

## Lähteet
Keras

**Keras** on syväoppimiseen tarkoitettu ohjelmointirajapinta, joka on korkean tason rajapinta TensorFlow-alustalle. Keras on toteutettu Python-kielellä ja tukee myös PyTorchia. Keras perustuu Googlella työskennelleen François Cholletin työhön osana ONEIROS-projektia. Ensimmäinen versio julkaistiin 28. maaliskuuta 2015.

## Lähteet
M5 (Kööpenhaminan metro)

**M5** on Kööpenhaminan metron suunniteltu linja, jonka on tarkoitus avautua vuonna 2036. Ensimmäisessä vaiheessa linja kulkee Kööpenhaminan päärautatieasemalta Prags Boulevard Østille. Vuonna 2045 avattavassa toisessa vaiheessa linjaa jatketaan Lynetteholmenin rakenteilla olevaan tekosaareen. Linjaa on myös suunniteltu laajennettavan lynetteholmista Kööpenhaminan päärautatieasemalle, jolloin linjasta tulisi Cityringenin kaltainen kehälinja. Osuuden toteutuessa Forumin metroasemalle rakennettaisiin uusi laituritaso linjaa varten. Frederiksbergin kunta haluaa lisätä laajennukselle Gammel Kongevejin aseman Forumin ja København H:n asemien väliin. 

Tanskan hallitus ja Kööpenhaminan kaupunki sopivat linjan rakentamisesta 28. maaliskuuta 2025. Hanke kilpailutetaan vuonna 2025 ja rakennustöiden suunnitellaan alkavan vuonna 2026. Suurin osa linjasta tulee kulkemaan maan alla mutta sille rakennetaan myös 4-5 kilometriä pitkä pintaosuus. Molempien vaiheiden valmistuttua linjalla on 9 asemaa ja 11 kilometriä pituutta. Linjan väriksi on suunnitelmakartoissa annettu violetti. Suunnitteilla olevan Juutinrauman metron on suunniteltu haarautuvan linjasta Prags Boulevard Østin aseman jälkeen.

## Hankkeen syyt
Linjan on tarkoitus palvella Refshaleøenin, Lynetteholmin ja Kløverparkenin uusia kehittyviä asuinalueita. Samalla linjan on tarkoitus helpottaa M1 ja M2-linjojen ylikuormitusta erityisesti Nørreportin ja Christianshavnin välisellä osuudella. 

## Projektin aikajana

* 2023 alku: Suunnitteluvaihe, kuuleminen ja poliittiset päätökset. Nykyinen linjaus Østerportista Refshaleøeniin ja Lynetteholmiin valittiin kilpailevan ehdotetun linjan sijaan. Päätös ympäristövaikutusten arvioinnin tekemisestä.
* 2023-2024: Ympäristövaikutusten arviointi suoritettiin, ja päättyi 8 viikkoa kestävään kuulemiseen, joka päättyi 26. syyskuuta 2024. Hanke sai viranomaisten hyväksynnän.
* 28. maaliskuuta 2025: Tanskan hallitus ja Kööpenhaminan kaupunki sopivat linjan rakentamisesta, samalla Østerportin asema päätettiin toteuttaa vasta myöhemmin .
* 2025: Kilpailutus
* 2026-2034: Rakennusvaihe
* 2035: Linja avataan 

## Asemat

### Suunniteltu

* København H
* Bryggebroen
* DR Byen
* Amagerbrogade Syd
* Lergravsparken
* Prags Boulevard Øst
* Refshaleøen
* Lynetteholm Syd
* Lynetteholm Nord

### Mahdollinen laajennus

* Østerport
* Rigshospitalet
* Stengade
* Forum
* Gammel Kongevej

## Lähteet
Maastojuoksun Suomen-mestaruuskilpailut 1950

**[[Maastojuoksun Suomen-mestaruuskilpailut]] 1950** käytiin 21. toukokuuta Kuortaneella urheiluopiston maastossa. Kilpailujen järjestäjänä toimi Kuortaneen Kunto ja niihin osallistui 57 urheilijaa. 

Miesten Suomen mestaruuden 5,2 km matkalta voitti niukasti Erik Blomster ja mestaruuden 10,4 km matkalta voitti äärimmäisen tiukasti viime vuoden tavoin Salomon Könönen. Joukkueissa Suomen mestaruuden 5,2 km matkalta voitti Jyväskylän Kenttäurheilijat ja mestaruuden 10,4 km matkalta voitti Kotkan Into. Miesten 21-vuotiaiden ikäluokassa Suomen mestaruuden voitti niukasti Mikko Nurminen.

## Mitalistit
Lähteet: 

## Lähteet

## Aiheesta muualla
*Maastojuoksun SM-kilpailuiden 1950 tulokset Tilastopajan sivulla